كاس لعالم 2030
كاس لعالم 2030 غادي تكون كاس لعالم د كورة د الرجال نمرة 24، لي معوّل باش تّعقد ف عام 2030. غادي يلعبو فيها منتخبات د الرجال ديال لبلدان لأعضاء ف لفيفا. هاد التورنوا غادي يتوافق معا مرور 100 عام على كاس لعالم اللولة لي دازت ف 1930 ف لوروڭواي. غادي تكون أول كاس كاتّنضّم ف تلاتة د لبلدان (لمغريب، سپانيا و لبرطقيز) و ف جوج قارات (إفريقيا و ؤروپا). لماتشات التلاتة اللولين غادي يتلعبو ف لوروڭواي، لارجونتين و پاراڭواي، الشي لي خلا بزاف د الجهات الرياضية و الصحافية باش ينتاقدو لقرار د لفيفا.

لقرار باقي خاص يتصادق عليه من عند جميع أعضاء لفيفا ف 2024، ولاكين هاد لعملية شكلية ب لأساس.

ختيار لبلدان لمضايفة 

حلّات لفيفا باب الترشيح بشكل جدي ف 2022. لبلدان لي تابعين ل لكونفيديراليات د أسيا و أمريكا الشمالية ماكانش عندهوم لحق يدفعو ترشيح حيت هاد الجوج خداو تنضيم ديال كاس لعالم 2022 و 2026.

لمضايفين كيتّشتارط باش يكون عندهوم 14 تيران علّاقل لي كلا واحد فيهوم فيه 40.000 كرسي ؤلا كتر، و يكونو 7 منهوم ديجا تّبناو. لماتش د لإفتتاح و لماتش د لفينال خاصهوم يتلعبو ف تيرانات فيهوم 80.000 مقعد ؤلا كتر. و لماتشات د الدومي فينال خاص يتلعبو ف تيرانات ب 60.000 مقعد مينيموم. لمضايفين خاص يكونو عندهوم تا 72 بلايص د التدريب ؤلا كتر لي يقدرو يختارو منهوم لمنتخبات، و 4 د لبلايص د التدريب مرتابطين ب كلا تيران، زيادة على جوج د لبلايص د التدريب ل لحكّام، و كلا واحد فيهوم عندو مرافق د لڭلوس و لمباتة. لمجلس د لفيفا كيسيّر لمتطلبات ديال لبت ف التلفازة، لأحدات لمتعلقة ب لمنافسة، و لبلايص د لمباتة. عوامل خرين كيتخادو ف عين ليعتيبار هوما لمداومية، حماية لبيئية، و حقوق بنادم، زيادة على الدعم د لحوكومة، الطرقان د التنضيم، و تأسيس "صندوق ديال لإرت" (صندوق د لفلوس لي كاتخدّمو لفيفا باش تدعم مشاريع خيرية، سيرتو لي متعلقة ب السپور).

تيرانات مرشحة 

 † كايمتل التيرانات اللي تخدّمو ف كاس عالم فايتة د الرجال (غير سپانيا) †
 ⋆ تيرانات مخطط ليها باش تّبنى
 + تيرانات لي غادي يتدار ليهوم ترميم

لكونفيديرالية د لكورة لإفريقية (1)
  (مشاركة ف لمضايفة)
ليتيحاد ديال لجاميعات لؤروپية د كورة (2)
  (مشاركة ف لمضايفة)
  (مشاركة ف لمضايفة)

لكونفيديرالية د كورة د أمريكا لجانوبية (3)
  (مشاركة ف لمضايفة د لماتشات د لإفتتاح)
  (مشاركة ف لمضايفة د لماتشات د لإفتتاح)
  (مشاركة ف لمضايفة د لماتشات د لإفتتاح)

لإقصائيات 
48 منتخب غادي يلعب ف هاد التورنوا. جميع لبلدان لمضايفين مأهلين نيشان.

عيون لكلام 

 
بوطولات عالمية د لكورة منضمة ف لمغريب
بوطولات عالمية د لكورة منضمة ف لبرطقيز
بوطولات عالمية د لكورة منضمة ف سپانيا
بوطولات عالمية د لكورة منضمة ف لارجونتين
بوطولات عالمية د لكورة منضمة ف ؤروڭواي
بوطولات عالمية د لكورة منضمة ف پاراڭواي
2030
مقالات فيها مصدر و 3000 بايت